Forskerforbundets lokallag

Universitetet i Stavanger – FFUiS

Årsmelding for perioden 1.feb 2019 – 31.jan 2020

Organisering og ledelse av lokallaget.

På årsmøtet i FF den 19.mars 2018 ble det valgt leder og nestleder for en periode på to år.

Åge Hultgren, leder. Valgt fram til 1.august 2020

Lise Karin Meling, nestleder. Valgt fram til 1.august 2020

På årsmøte i 2019 ble følgende personer valgt som fakultetstillitsvalgte for perioden 1.august 2019 – 31.juli 2021.

UH-fakultetet: Shaher Shalfawi, med Aud Toril Meland som vara

SV-fakultetet: Kai Victor Hansen

TN-fakultetet: Tomasz Wiktorski, med Chunming Rong som vara

AM-fakultetet: Barbro Irene Dahl, med Trond Meling som vara

HH-fakultetet: Kristoffer Wigestrand Eriksen, med Bård Misund som vara. Bård Misund har nå overtatt etter Eriksen.

UK-fakultetet: Lise Karin Meling, med Tor Yttredal som vara

HV-fakultetet: Kine Gjesdal. Er nå i morspermisjon

Teknisk-administrative: Arnljot Corneliussen, med Celine Ursula Nygaard som vara

Styremøter

Styret har hatt 4 møter i perioden. Det er opprettet et nytt Arbeidsutvalg som fremmer saker til lokallagsstyret. Arbeidsutvalget består av leder, nestleder og Barbro Irene Dahl.

Medlemmer

Forskerforbundet har totalt 401 medlemmer, og 59 pensjonistmedlemmer ved UiS. UNIO er vår paraplyorganisasjon, der vi samarbeider med Utdanningsforbundet, Sykepleierforbundet, Akademikerforbundet og Bibliotekforbundet. I det daglige virke har lokallagsleder Åge Hultgren ansvar for å fremme saker til ca.600 organiserte medlemmer gjennom UNIO og Forskerforbundet. Forskerforbundet og UNIO er den klart største arbeidstakerorganisasjonen ved UiS. På landbasis har Forskerforbundet snart 24.000 medlemmer, og er i jevnlig vekst.

Medlemmer i ulike verv

Forskerforbundets medlemmer er i ulike verv, posisjoner og stillinger, på både lokalt og nasjonalt nivå. Ved UiS sitter medlemmene i instituttråd, fakultetsstyrer, innstillingsutvalg og styret for UiS. I tillegg har mange verv som verneombud. Dette er viktige posisjoner som fremmer fellesskap mellom alle tilsatte.

I dag har UiS ansatt rektor og ekstern styreleder. Dette er en ny styringsmodell for oss, der medbestemmelse er satt på prøve. Forskerforbundet ønsker selvsagt suksess for det nye rektoratet, som nå er økt fra to til fire hele stillinger. De vil imidlertid selvsagt bli evaluert underveis.

UIS har to nivå etter Hovedavtalen. Leder og nestleder har ansvar for å møte rektor og HR til månedlige møter, der det skilles mellom informasjon, drøftinger og forhandlinger. Ved noen universiteter går dette under betegnelsen IDF-møter.

Alle fakultetstillitsvalgte sitter i det fakultetsstyrte HA-utvalget, der aktuelle saker på dette nivå blir informert, drøftet og forhandlet. Hvis det ikke blir enighet på dette nivå, går saken videre til neste nivå.

Hovedverneombud, Jon Bjelland, er valgt etter tilrådning fra alle de fire hovedorganisasjonene.

Sekretær og nestleder i FF ved UiS har ivaretatt alle datalister og medlemmer som eventuelt kan bli tatt ut i streik i UNIO –stat, her i Rogaland.

Arnljot Corneliussen møter på årsmøte i FFTA (Forskerforbundets forening for teknisk/administrativt personale)

Åge Hultgren (vara Lise Karin Meling)) sitter i Arbeidsmiljøutvalget. Hultgren sitter også i Landsrådet av Forskerforbundet, og skal fremmes synspunktene til flere universiteter og Vitenskapelige høgskoler. Landsrådet har ett årlig møte.

Fagorganiserte medlemmer i tilsettingsutvalg/ ansettelse – innstillingsutvalg.

Det er naturlig at de som sitter i Styret i FF ved UiS blir spurt og «pålagt» å sitte i flere utvalg. Oppnevningen skjer alltid i samrår med de andre fagforeningene, og de som endelig utnevnes skal etter loven representere alle ansatte, ikke bare sin egen organisasjon. Dette er ofte tidkrevende prosesser. Det har ikke vært mulig å framforhandle en ny sentral avtale for dette viktige merarbeidet ved UiS. Tilsettinger er selvsagt kvalitetsarbeid. Nå skal eventuelle ressurser tas fra fakultetet eller instituttet, og det medfører selvsagt ofte gratisarbeid eller ikke utført arbeid. I en sak har det ikke vært mulig å få oppnevnt ansatte i en viktig tilsettingssak. Arbeidsgiver har selvsagt ansvar for denne situasjonen.

Aktiviteter/arrangement/sentrale saker

Styret i FF ved UiS har hatt mange saker til intern drøfting, men det er fortsatt ny organisering, lokale lønnsforhandlinger, økonomi, tilsettinger, midlertidighet, åpent kontorlandskap og arbeidsmiljø som har tatt fokus og tid. Med andre ord dreier sakene seg om medlemmenes lønns- og arbeidsforhold.

Forskerforbundet har arrangert 7 kurs for medlemmene og styret. Det er bevilget 520 000 kroner fra det sentrale OU-fondet til disse kursene. I tillegg har lokallaget brukt egne penger på Digitaliseringsprosjektet for lokale lønnskrav.

Lønn

Det primære arbeid for er fagforening er selvsagt å arbeide for bedring av lønn og arbeidsforhold.

Vår lønn reguleres som regel gjennom ulike prosesser;

* Hovedoppgjør 1.mai 2019, der alle på lønnstrinn 65-101 fikk en lønnsvekst på 1,35 %
* Lokale lønnsforhandlinger med virkning fra 1.juli, der potten i år også var stor.
* 2.5.3-forhandlinger på individuelt grunnlag

UNIO og Forskerforbundet ønsket også i 2019 sentrale forhandlinger, men den sittende regjering ønsker lokale forhandlinger og individuelle forhandlinger.

De lokale forhandlinger var kompliserte i 2016, 2017, 2018 og 2019. Det var det sentrale ledd i staten med KMD, som skapet grunnlaget for disse uklarheter, gjennom opprettelse av to ulike lønnstabeller for Akademikerne og UNIO, YS og LO.

Ved UiS kom vi også i år i mål med de lokale forhandlinger. Målet var selvsagt at alle skulle få reallønnsvekst, men det var dessverre ikke mulig.

Forskerforbundet har tre hovedutfordringer for å få et godt lønnsoppgjør. For det første at lokal arbeidsgiver ikke gir FFUiS et statistikkgrunnlag i digitalt format over lønnsutvikling over tid. For det andre at lokal arbeidsgiver ikke skyter inn et større lokalt beløp. Og til sist, at ikke en større andel av medlemmene faktisk sender inn krav gjennom sin fagforening.

Imidlertid er det svært mange av våre medlemmer som nyter godt av UiS sine særavtaler, der det gis automatisk opprykk ved faglig opprykk eller ved særskilte arbeidsoppgaver. Lederlønningene ved UiS er relativt gode.

Styret har gjort en uvurderlig stor innsats når det gjelder forarbeidet til de lokale forhandlingene.

Ved årets lokale forhandlinger var Arnljot Corneliussen forhandlingsleder, sammen med Shalfawi og Tomasz Wiktorski.

Arbeidsprogram og nye utfordringer

Til årsmøtet i 2019 ble det utarbeidet og vedtatt et nytt arbeidsprogram, som gjelder fram til 2021.

I tillegg er vår påvirkning og medvirkning av ny Strategi for UiS 2020-2030 avgjørende, for å utvikle UiS som en god arbeidsplass.

Sluttkommentar

Styret og Arbeidsutvalget i Forskerforbundet fungerer godt, og enighet og enstemmighet er hovedregelen. Hovedutfordringen er fortsatt rekruttering til vervene som tillitsvalgt. En god start er å komme på OU-seminarene og medlemsmøtene. I tillegg gir Forskerforbundet sentrale kurs for potensielle og nyvalgte tillitsvalgte. Kursene er gratis, og gir kompetanse på mange områder i vår sektor.

Lokallagets økonomi er stabil og god.

Som leder har jeg skrevet årsmeldingen gjennom mange år, kanskje alt for mange år. Jeg har vært ansatt i det offentlige (stat og kommune) i 42 år, og alltid vært organisert i en fagforening. Jeg er overbevist om at fellesskap, kollektive avtaler og partsamarbeid er det det beste for samfunn, institusjoner og enkeltindivid.

Jeg vil takke alle medlemmer og styrene for godt samhold, og spennende år som både medlem, nestleder og leder gjennom mange år.

Lykke til videre for Forskerforbundet ved UiS og hele UiS.

Stavanger, februar 2020

På vegne av lokallaget og styret i Forskerforbundet ved UiS

Åge Hultgren

lokallagsleder